RESOLUCIÓN do 28 de abril de 2020, da Subdirección Xeral de Plans e Programas da Secretaría Xeral para o Deporte, pola que se fan públicas as listaxes de solicitudes suxeitas a emenda, as solicitudes inadmitidas e as solicitudes admitidas, presentadas ao abeiro da Resolución do 16 de decembro de 2019 pola que se establecen as bases reguladoras para a concesión de subvencións, en réxime de concorrencia non competitiva, a clubs deportivos, sociedades anónimas deportivas e seccións deportivas de Galicia para o desenvolvemento de actividades deportivas, e se convocan para o ano 2020 (código de procedemento PR945C).
Vicepresidencia e Consellería de Presidencia, Administracións Públicas e Xustiza — III. Outras disposicións — 11/05/2020

De acordo co previsto nos acordos do Consello da Xunta do 3 de abril de 2020 (DOG núm. 69 bis, do 8 de abril), sobre iniciación, continuación e aprobación de expedientes de contratación e de subvencións; de continuación de procedementos de adxudicación de contratos e de concesión de subvencións que estivesen en tramitación no momento de entrada en vigor do Real decreto 463/2020, do 14 de marzo, polo que se declara o estado de alarma para a xestión da situación de crise sanitaria ocasionada polo COVID-19, e sobre continuación da execución de contratos celebrados polo sector público autonómico, a Secretaría Xeral para o Deporte dita resolución o 27 de abril, logo da autorización do Consello da Xunta do 24 de abril, pola que se acorda o levantamento da suspensión dos prazos e a continuación destes expedientes.
De conformidade co disposto no artigo 4 das bases recollidas na Resolución do 16 de decembro de 2019, da Secretaría Xeral para o Deporte, pola que se establecen as bases reguladoras para a concesión de subvencións, en réxime de concorrencia non competitiva, a clubs deportivos, sociedades anónimas deportivas e seccións deportivas de Galicia para o desenvolvemento de actividades deportivas, e se convocan para o ano 2020 (DOG núm. 6, do 10 de xaneiro), tras seren recibidas as solicitudes nos correspondentes servizos provinciais de deportes e rematada a fase de revisión da documentación achegada e de comprobación do grao de cumprimento dos requisitos establecidos na dita resolución, a Subdirección Xeral de Plans e Programas
Primeiro. Publicar a listaxe de solicitudes que se deberán emendar por presentar a documentación incompleta ou con erros. Tal relación recóllese no anexo I desta resolución, ordenada alfabeticamente.
Segundo. Publicar a listaxe de solicitudes inadmitidas e o motivo. Tal relación recóllese no anexo II desta resolución, ordenada alfabeticamente.
Terceiro. Publicar a listaxe de solicitudes admitidas. Tal relación recóllese no anexo III desta resolución, ordenada alfabeticamente.
Cuarto. Estas listaxes exporanse tamén nos taboleiros de anuncios dos servizos provinciais e da Secretaría Xeral para o Deporte, así como na páxina web http://deporte.xunta.gal/
Quinto. Os interesados poderán formular reclamacións e emendar erros e falta de documentación nun prazo de dez (10) días hábiles, contados desde o día seguinte ao da publicación desta resolución no
Diario Oficial de Galicia
. Transcorrido este prazo sen que se emenden as deficiencias, considerarase que o interesado desiste da súa petición, de conformidade co establecido no artigo 68 da Lei 39/2015, do 1 de outubro, do procedemento administrativo común das administracións públicas, e logo da correspondente resolución, nos termos previstos no artigo 21 da dita lei.
Santiago de Compostela, 28 de abril de 2020
(**) As entidades cun dobre asterisco no motivo da emenda figuran tamén no anexo II de solicitudes inadmitidas.
Motivo da inadmisión: